Magnolia grandiflora

Magnolia grandiflora est species arborum florentium familiae Magnoliacearum, in Civitatibus Foederatis meridio-orientalibus endemica, a Virginia litorali ad meridiem ad mediam Floridam, et ad occidentem ad Texiam orientalem et Oclahomam. Planta est magna, ad 27.5 m alta attingens, conspicua, sempervirens, magnis foliis atroviridibus et magnis fragrantibusque floribus albis. Plus quam centum cultivarietates natae sunt et in commercio latissime per mundum venumdantur. Lignum est durum et gravis, et in commercio adhibitum est ad faciendam supellectilem, lectulos, et laminas ligneas.

 Cultus et usus 
Marcus Catesby, primus in America Septentrionali conlector, Magnoliam grandifloram ad Britanniam anno 1726 transportavit, ubi, coli incipiens, Magnoliam virginianam mox officiebat, quae nonnullos annos ante conlecta erat.

Magnolia grandiflora, symbolus Civitatum Foederatarum Meridianarum, est arbor civilis Mississippiae,http://www.50states.com/flower/mississippi.htm et flos civilis Mississippiae et Ludovicianae (Gardiner 2000:143). Flos ut symbolus exercitus Civitatum Foederatarum Americae per Bellum Civile Americanum adhibita est (Callaway 1994:99).

 Pinacotheca 

 Notae 

 Bibliographia 
 Callaway, Dorothy Johnson. 1994. The world of magnolias. Portlandiae Oregoniae: Timber Press. ISBN 0-88192-236-6.
 Gardiner, Jim. 2000. Magnolias: A Gardener's Guide. Portlandiae Oregoniae: Timber Press. ISBN 0-88192-446-6.

 Nexus externi 

 Magnolia grandiflora Magnolia Grandiflora ex Audubon's Birds of America.
 Imagines Magnoliae grandiflorae apud bioimages.vanderbilt.edu.

Categoria:Arbores Civitatum Foederatarum meridio-orientalium
Categoria:Arbores Alabamae
Categoria:Arbores Carolinae Meridianae
Categoria:Arbores Carolinae Septentrionalis
Categoria:Arbores Mississippiae
Categoria:Arbores ornamentales
Categoria:Arbores Virginiae
Categoria:Flora Civitatum Foederatarum meridio-orientalium
grandiflora
Categoria:Plantae hortenses Americae Septentrionalis
Categoria:Plantae medicinales
Categoria:Taxa Linnaei
Categoria:Taxa 1759
Categoria:Species plantarum